alexandrainst/scandi-wiki huggingface dataset:
Rory Storm

Rory Storm (født som Alan Caldwell 21. september 1938 i Liverpool, død 28. september 1972 i Liverpool) var en britisk sanger og musiker. Storm var sanger og leder av bandet «Rory Storm and The Hurricanes», et band som sammen med Cass and the Cassanovas og etter hvert The Beatles var dominerende i Liverpool og Hamburg i slutten av 1950-tallet og begynnelsen av 1960-tallet. Bandet er mest kjent fordi trommeslageren var en viss Richard Starkey. Han ble med til august 1962, da han ble vervet av The Beatles, noe Storm tok med ro.

I motsetning til The Beatles og Gerry and the Pacemakers, ble det aldri noen platekontrakt på Rory Storm and The Hurricanes. Etter hvert sluttet han i bandet og flyttet hjem til Liverpool. Den 27. september 1972 pådro Storm seg av lungebetennelse, og tok ved en feiltakelse en overdose med sovepiller. Neste dag ble han og moren funnet døde, sannsynligvis etter at moren hadde tatt sitt eget liv da hun fant sønnen død.

Referanser

Eksterne lenker   
 
 

Britiske musikere
Merseybeat
Personer fra Liverpool
Clinton (Iowa)

Clinton er en by og fylkessete i Clinton County i delstaten Iowa i USA. Ifølge folketellingen i 2010 hadde byen et befolkningstall på 26 885 innbyggere. Dette gjorde byen til den attende største byen i Iowa. I 2014 ble det estimert at befolkningen hadde sunket med 2,4% til 26 246 innbyggere. Clinton sammen med byen DeWitt (som også er lokalisert i Clinton County) er oppkalt etter den sjette guvernøren i delstaten New York DeWitt Clinton.

Byen er lokalisert på koordinatene 41.846944 breddegrader og -90.207222 lengdegrader og er den byen i Iowa som ligger lengst øst. Clinton ligger ved den vestlige elvebredden til Mississippi.

Referanser

Eksterne lenker
 Official City Website
 Chamber of Commerce
 Clinton Regional Development Corporation
 Cultural and Tourist Attractions
 Riverview Cultural and Entertainment District
 Clinton's Open Forum Home
 City Data
 Liberty Square Brownfields Redevelopment Website

Byer i Clinton County i Iowa
Byer i Iowa
Margarethe Danzi

Maria Margarethe Danzi-Marchand (1768–1800) var en tysk sopran og komponist.

Liv og karrière 
Margarethes far, Theobald Hilarius Marchand, var den første leder av Nationaltheater Mannheim. Moren, Magdalena Brochard, var teaterskuespiller, ballettdanser og engasjert som subrette i mannens teatergruppe.

Margarethe Danzi fikk undervisning i München av sin framtidige svigerinne, Franziska Lebrun, fra 1778 til 1782, og fra 1782 til 1784 av Leopold Mozart i Salzburg. Hun gjorde seg tidlig bemerket som sanger og klavervirtuos, først i biroller, senere med debut som hoffsanger ved Münchner Hoftheater (Cuvilliés-Theater) 26. april 1786. Året etter, bare tolv år gammel, debuterte hun ved Mannheimer Hoftheater i tittelrollen «Der Edelknabe» av Johann Jakob Engel.

I 1790 giftet hun seg med komponisten og kapellmesteren Franz Danzi, og foretok sammen med ham større turneer som primadonna ved  teatertrupp. Fra 1796 ble hun en feiret primadonna ved Münchner Hoftheater.

Hun døde bare 32 år gammel som følge av en lungesykdom.

Som kontrast til den strålende karrièren som operasanger, vakte Danzis komposisjoner liten interesse i hennes egen levetid, hun fikk knapt noen forlegger til å utgi sine verk og det meste er gitt ut i ettertid. Denne skjebnen delte hun med svigerinnen Franziska Lebrun.

Litteratur 
 Ludwig Eisenberg: Großes biographisches Lexikon der Deutschen Bühne im XIX. Jahrhundert. Verlag Paul List, Leipzig 1903, s. 175 f., (skanning).

Referanser

Eksterne lenker 
 

Sopraner
Tyske komponister
Kvinnelige komponister
Klassisistiske komponister
Signe Seim

Signe Seim (født 1. mai 1929) er en norsk forfatter og lærer fra Voss.

Hun debuterte i 1960 med diktsamlingen Trø varleg min fot på Fonna forlag, og har siden skrevet flere diktsamlinger, en roman, skuespill og to barnebøker. Hun har også skrevet emnehefter om Ivar Aasen og Per Sivle og oversatt bøker til norsk. I Norsk salmebok 2013 er hun representert med en oversettelse.

For romanen Her budde ein gong eit barn fikk hun Sunnmørsprisen og Oslo Domkirkes bokpris i 1986.

Seim bodde i Leveld i Hallingdal fra 1954 til 1970 og arbeidet som lærer på Leveld skole. Leveld Kunstnartun gav i 2012 ut en samling dikt fra Leveld-tiden. Boka har navnet Det måtte vera her.

Bøker 
 1960 – Trø varleg min fot – Diktsamling
 1965 – I stillaste timen – Diktsamling
 1972 – Etter lang vandring – Diktsamling
 1974 – Emnehefte om Per Sivle – Sakprosa
 1975 – Tre skodespel : «Skogen», «Med ljos» og «Vårliv» – Dramatikk for barn
 1978 – Emnehefte om Ivar Aasen – Sakprosa
 1979 – Sju frostnetter – Diktsamling
 1982 – Det kvite landet – Diktsamling
 1986 – Her budde ein gong eit barn – Diktsamling
 1990 – Det finst eit fjell – Diktsamling
 1993 – Ekornfolket frå Hundreårsskogen – Barnebok
 1997 – Åleine med orda – Dikt i samling
 1999 – Rypefolket i Snøfonndalen – Barnebok
 2009 – Rop hausten heim – Diktsamling
 2012 – Det måtte vera her – Dikt i utvalg, med CD

Oversettelser 
 1977 – Maria Gripe: Glasblåsarborna
 1978 – Clyde Robert Bulla: Guten og fuglen
 1979 – Otfried Preussler: Det vesle spøkjelset

Referanser

Eksterne lenker 
 Bøker av Signe Seim digitalisert hos Nasjonalbiblioteket
 Om Signe Seim på nettstedet til Bergen Offentlige Bibliotek
 Presentasjon av Signe Seim på nettstedet til Samlaget
 Utgivelser av Signe Seim i BIBSYS Ask

Personer fra Voss kommune
Personer fra Ål kommune
Norske barnebokforfattere
Norske dramatikere
Norske lyrikere
Norske oversettere
Norske romanforfattere
Norske sakprosaforfattere
Nynorskforfattere
Norske salmediktere
Rafik Zekhnini

Rafik Zekhnini (født 12. januar 1998) er en norsk fotballspiller som spiller for .

Karriere
Han spilte ungdomsfotball på Herøya før han gikk videre til Odd i 2013. Etter 2 år på junior elite laget til Odd signerte han sin første proffkontrakt 12. januar 2015 og gjorde sin debut i cupen mot Skotfoss 22. april 2015. Seriedebuten kom 12. juli 2015, da han ble byttet inn borte mot  og scoret sitt første seriemål 26. juli 2015, da han avgjorde tippeligakampen hjemme mot  på overtid.

Rafik Zekhnini fikk sitt store gjennombrudd i Europa League play-off kampen hjemme på Skagerak Arena mot Borussia Dortmund. Allerede etter 16 sekunder serverte han en målgivende pasning til Jone Samuelsen. Etter kampen var det flere motspillere som lot seg imponere av Zekhnini, blant annet Mats Hummels. I ukene etterpå var han linket til flere klubber, blant annet Manchester United.

Sesongen 2016 ble meget god for Zekhnini. Han spilte seg fast inn på laget og bidro med flere mål.

16. juli 2017 ble Odd og ACF Fiorentina er enige om en overgang for Rafik Zekhnini. 17. juli 2017 skrev han under for Fiorentina. Zekhnini debuterte for Fiorentina som innbytter i et 0-3 tap mot  den 20. august 2017.

Rosenborg
4. april 2018 ble han lånt ut til  frem til 30. juni 2018.

8. april 2018  fikk han sin Eliteserie-debut for Rosenborg mot Molde.

26. april 2018 var han med å vinne Mesterfinalen i fotball for menn 2018. Rosenborg vant 1-0 mot Lillestrøm.

I sesongen 2018 var han med å vinne Cupen.

Referanser

Eksterne lenker 
 
 Offisiell statistikk for Rosenborg Ballklub Rafik Zekhnini

Norske fotballspillere
Norgesmestere i fotball
Fotballspillere for Odds ballklubb
Fotballspillere for ACF Fiorentina
Fotballspillere for Rosenborg BK
Fotballspillere for FC Twente
Fotballspillere for FC Lausanne-Sport
Fotballspillere for Molde FK
Norske fotballspillere i Italia
Norske fotballspillere i Nederland
Norske fotballspillere i Sveits
Personer fra Porsgrunn kommune
Fødsler i 1998
Stensåsen

Stensåsen er en vardet høyde 857 moh på Nerskogen i Rennebu kommune. Fra varden er det en fantastisk utsikt mot naturreservatet Minilldalsmyrene og fjellene  i Trollheimen hvor man kan se både Blåhø og Svarthetta. Det er T-merket sti opp til varden.

Fjell under 1000 meter
Fjell i Rennebu
Bobby soxer

Bobby soxer er et sosiologisk uttrykk fra 1940-tallet som beskriver fans av tradisjonell pop musikk, spesielt de som har skapt musikken, som sangeren Frank Sinatra. Bobby soxers er vanligvis ten-åringer. Jenter og unge kvinner  mellom  12 og  25 år. Fashionable voksne jenter gikk i vide skjørt og rullet strømpene ned tiankelen. I high school og på college ble gymnastikksalen ofte brukt til dans. likevel, siden spassersko og grovt skotøy kunne ødelegge det bonede gulv, ble elevene bedt om å ta av skoene og danse i sine bobby socks, derav frasen sock hop

Som ten-åring ble den tidligere barnestjerne, Shirley Temple portrettert som en Bobby soxer i filmen The Bachelor and the Bobby-Soxer (1947).

Referanser

Se også 
 Teenybopper
Ord og uttrykk
Panagiotis Soulanis

Panagiotis Soulanis (gresk: Παναγιώτης Σουλάνης; født 9. april 1991 i Athen) er en gresk handikappet bocciaspiller, som konkurrerer i klassen BC1, som er en av klassene for utøvere med cerebral parese. 

Han begynte med boccia i 2005, og debuterte internasjonalt ved EM i boccia 2009. Han vant klassen BC1 individuelt ved Europacupen i boccia 2015. Pr juli 2015 er han rangert som nummer 9 i verden i sin klasse.

Karriere
Soulanis deltok i sitt første internasjonale mesterskap ved EM i boccia 2009 i Póvoa de Varzim i Portugal. Her tapte han alle sine tre kamper i gruppespillet, og endte på 21.-plass. I lagkonkurransen (BC1/BC2) kom Hellas på 10.-plass av de 13 lagene som deltok. Året etter deltok han ved VM i boccia 2010 i Lisboa. Individuelt ble han slått ut i gruppespillet, med en seier og to tap, og endte med det på 35.-plass i klassen BC1. Hellas kom på 17.-plass i lagkonkurransen i dette mesterskapet. 

Ved Verdenscupen i boccia 2011 i Belfast kom han på 3.-plass, etter at han vant 4-3 over David Smith i bronsefinalen. I lagkonkurransen kom Hellas på 19.-plass. Han deltok også ved Europacupen i boccia 2011, der han kom på 6.-plass, her ble det kun konkurrert individuelt. 

Han representerte Hellas ved Paralympiske sommerleker 2012 i London. Her tapte han 1/8-finalen 0-5 mot sørkoreanske Kim Myeong-su, og endte på 15.-plass. Hellas deltok ikke i lagkonkurransen i BC1/BC2. Etter denne sesongen, i mai 2013, var han rangert som nummer 9 i verden i klassen BC1. 

Ved Europamesterskapet i boccia 2013 kom han på 2.-plass. Han vant alle kampene i gruppespillet, og slo ut António Marques i kvartfinalen og Katerina Curinova i semifinalen, før han tapte 1-6 for David Smith i finalen. Hellas ble slått ut i kvartfinalen i lagkonkurransen, og endte på 6.-plass. Han deltok også ved VM i boccia 2014, men vant bare én av de tre kampene i gruppespillet, og gikk ikke videre til sluttspillet, men endte på 19.-plass individuelt. I lagkonkurransen i klassen BC1/BC2 tapte Hellas begge kampene i gruppespillet, og endte på 14.-plass. 

Soulanis deltok ved VM i boccia 2014 i april. I den individuelle konkurransen vant han én av de tre kampene i gruppespillet, og gikk ikke videre til sluttspillet, men endte på 19.-plass. I lagkonkurransen tapte Hellas alle tre kampene i gruppespillet, og endte på 14.-plass. Han deltok ikke begge Boccia World Open som ble arrangert i 2014, kun den i Póvoa de Varzim i juli. Individuelt ble han slått ut i kvartfinalen, der han tapte 1-4 for David Smith, og endte på 7.-plass. I lagkonkurransen kom Hellas på 5.-plass i klassen BC1/BC2. 

Han vant BC1-klassen ved Europacupen i boccia 2015, der han til slutt slo portugisiske António Marques 6-2 i finalen. I lagkonkurransen kom Hellas på 9.-plass. Ved World Open-stevnet i Boznan i juni kom han på 14.-plass individuelt.

Referanser

Eksterne lenker
 Profil hos IPC
 London 2012 - Panagiotis Soulanis (arkivert)

Greske bocciaspillere
Greske handikappidrettsutøvere
Greske mestere
Fødsler i 1991
Deutsche Digitale Bibliothek

Deutsche Digitale Bibliothek (DDB) er et digitalt bibliotek som lenker til tyske kultur- og vitenskapsressurser.

Formålet er å gjøre digitale kopier av bøker, billedkunst, noter, musikk og filmer fritt tilgjengelig for allmennheten på en felles plattform. Institusjonen fungerer i bevisst konkurranse med Google slik at «den digitale kontrollen over […] kulturarven forblir et offentlig ansvar», og som et alternativ til Google Books uttrykkelig sikre at opphavsretten beholdes til «en fornuftig pris». Tilbyderne får bare eksklusive rettigheter dersom de samtidig forsvarer sine rettigheter overfor Google, eksempelvis gjennom Börsenverein des Deutschen Buchhandels eller Verwertungsgesellschaft Wort.

Litteratur 
 Manfred Dworschak: Babylonischer Bau, i Der Spiegel 08. februar 2010 s. 142–144

Referanser

Eksterne lenker 
 
 KULTURERBE. Deutsche Digitale Bibliothek, bundesregierung.de
 Mirko Smiljanic: Per Mausklick zum nationalen Kulturerbe. Die Deutsche Digitale Bibliothek geht ans Netz I Deutschlandfunk (DLF), programmet «Hintergrund Politik», 27. november 2012. Besøkt 27. juli 2015.

Digitale bibliotek
Nettsteder
Tyske organisasjoner
Etableringer i 2012
Pacemaker (programvare)

Pacemaker er en høyt tilgjengelig nettskyprogramvare for gruppekommunikasjon som har blitt benyttet i dataklynger siden 2004. Frem til 2007 var det en del av prosjektet Linux-HA, men ble da utskilt som et eget prosjekt.

Pacemaker implementerer flere API'er for å kontrollere ressurser, men programmets hoved-API til dette formålet er Open Cluster Framework.

Pacemaker er fri og åpen programvare som er lisensiert under GNU General Public License.

Linux-programmer
Fri programvare
Programvare fra 2004
Aeolus (programvare)

Aeolus er en programvare for styring av virtuelle maskiner i nettskyen. Det kan kjøre på virtuelle maskiner på flere skyer, både private og offentlige. Aeolus er fri og åpen programvare, er skrevet i programmeringsspråket Ruby, og kjører på operativsystemet Linux. Utviklingen av programvaren er sponset av Red Hat.

Aeolus ble lansert 7. mai 2011. Siste versjon er 0.10.x fra 27. juni 2012.

Red Hat
Programvare for Red Hat Enterprise Linux
Programvare for Fedora
Linux-programmer
Programvare fra 2011
OpenStack

OpenStack er fri og åpen programvare for nettskyen. Brukere bruker den primært som en infrastructure-as-a-service (iaaS). Programmet består av en gruppe relaterte prosjekter som kontrollerer prosessering, lagring og nettverksressurser gjennom et datasenter som er styrt gjennom et internettbasert dashboard, gjennom kommandolinje-baserte verktøy eller gjennom en RESTful API. OpenStack blir er offentliggjort under Apache-lisensen.

Eksterne lenker 
 

Internett
Linux-programmer
Programvare fra 2010
Nettskytjenester
UPower

UPower, tidligere kalt  DeviceKit-power, er et abstraksjonslag for strømstyring i Linux. Det oppregner strømkildene, sørger for statistikk og historiske data om dem og gir tilbakemelding til brukeren. Det består av en daemon, en API og et sett med kommandolinje-verktøy.

UPower er fri og åpen programvare og er lisensiert under GNU General Public License.

UPower ble lansert i 2008. Siste versjon er 0.99.1 og ble lansert 18. august 2014.

UPower ble opprinnelig introdusert som en standard i skrivebordsmiljøet GNOME. I januar 2011 fulgte Xfce (versjon 4.8) etter.

Eksterne lenker 
 

Linux-programmer
GNOME
Programvare fra 2008
Harald V Land

Harald V Land er navnet på den østligste delen av Austfonna på Nordaustlandet, Svalbard, besluttet av namnekomiteen ved Norsk Polarinstitutt den 15. september 2013.

Harald V Land er et område på omkring 6500 km². Det er i det vesentligste dekket av en stor iskappe, og omfatter størstedelen av Austfonna, som er den største isbreen på Svalbard, og samtidig av de største i Europa.

Harald V Land grenser til Orvin Land i nord, samt Prins Oscars Land og Gustav Adolf Land i vest.

Se også
 Prins Harald Kyst

Kilder 
 Norsk Polarinstitutt

Nordaustlandet
Landområder på Svalbard
Breer på Nordaustlandet
Guillermo Escalada

Guillermo Escalada (født 24. april 1936) er en uruguayansk fotballspiller som blant annet spilte for Club Nacional de Football og Gimnasia y Esgrima de La Plata. 

Han ble tatt ut til VM i fotball 1962 og Copa América 1955, 1956 og 1959.

Medaljer 
 Copa América 1956  Uruguay -  Gull i fotball

Referanser

Eksterne lenker 
 

Uruguayanske fotballspillere
Spillere i Fotball-VM 1962
Fotballspillere for Club Nacional de Football
Fotballspillere for Club de Gimnasia y Esgrima La Plata
Fødsler i 1936
Minions

Minions er en amerikansk animasjonsfilm fra 2015. Filmen er regissert av Kyle Balda og Pierre Coffin, skrevet av Brian Lynch, og har Sandra Bullock, Jon Hamm, Michael Keaton, Allison Janney og Steve Coogan som hovedstemmer, samt Geoffrey Rush som forteller.

Om filmen 
Filmen hadde kinopremiere i London 11. juni og i Norge 2. juli 2015. Den er en spin-off til de populære karakterene fra filmene Grusomme meg (2010) og Grusomme meg 2 (2013). Filmen ble forespeilet under rulleteksten i Grusomme meg 2, hvor Stuart, Kevin og Bob blir sett på audition for filmen.
Filmen fikk blandet kritikk. Noen kritikere hyllet de komiske aspektene og utførelsen til Bullock and Hamm, mens andre mente at de tre minionene ikke klarte å bære filmen alene og at skurkene i filmen var dårlig karakterisert.

Filmen har så langt hatt en inntjening på over 1,1 milliarder dollar, noe som gjør at den ligger på 11.-plass i verden over filmer med mest inntjening.

Handling 
Minions er små gule dyr som har eksistert siden tidenes begynnelse. De har utvilket seg fra encellede organismer til skapninger som eksisterer kun for å tjene verdens 
superskurker. Tre minioner, Stuart, Kevin og Bob, drar fra basen sin i Antarktis til USA i håp om å finne en leder de kan følge. Etterhvert finner de Scarlett Overkill, verdens første kvinnelige superskurk. De får et oppdrag som de klarer å gjennomføre, men det er ikke nok for Scarlett, som har planer om å ta over verden. De tre minionene må etterhvert møte en ny utfordring: å redde alle minionstammer fra å bli utslettet.

Rolleliste 
 Pierre Coffin som Kevin, Stuart, Bob og the Minions.
 Sandra Bullock som Scarlett Overkill.
 Jon Hamm som Herb Overkill.
 Michael Keaton som Walter Nelson.
 Allison Janney som Madge Nelson.
 Steve Coogan som Professor Flux / Tower Guard.
 Jennifer Saunders som Queen Elizabeth II.
 Geoffrey Rush som fortelleren.
 Steve Carell som Young Gru.
 Katy Mixon som Tina.
 Hiroyuki Sanada som Sumo Villain.
 Michael Beattie som VNC Announcer / Walter Jr.

Produksjon 
10. juli 2012 annonserte Universal Studios og Illumination Entertainment at the Minions fra Grusomme meg skulle få sin egen spin-off planlagt med premiere i 2014. Brian Lynch, som tidligere har vært med å skrive manus til filmen Hopp (2011) og Pus med støvler (2011), ble spurt om å skrive manus på grunn av sitt tidligere arbeid med attraksjonen Despicable Me: Minion Mayhem i fornøyelsesparken Universal Orlando Resort .

21. august 2012 ble det annonsert at filmen skulle ha premiere 19. desember 2014. I februar 2013 ble Sandra Bullock med som stemmen til Scarlet Overkill, Jon Hamm ble med to måneder senere som stemmen til Herb Overkill.

20. september 2013 ble premieren flyttet fra 19. desember 2014 til 10. juli 2015 da Universal var fornøyd med suksessen til Grusomme meg 2 som kom i juli 2013 og ville fullt ut utnytte merchandising av filmen.

Referanser

Eksterne lenker 
 
 

Filmer fra 2015
Animasjonsfilmer fra USA
Filmkomedier fra USA
Barnefilmer fra USA
Engelskspråklige filmer
Innsiden ut

Innsiden ut (originaltittel Inside Out) er en amerikansk animasjonsfilm fra 2015. Filmen er regissert av Pete Docter, skrevet av Docter, Meg LaFeuve og Josh Cooley, og har Amy Poehler, Bill Hader, Lewis Black, Mindy Kaling, Phyllis Smith, Richard Kind, Kaitlyn Dias, Diane Lane og Kyle MacLachlan som hovedstemmer.

Handling 
Etter at unge Riley blir tvunget til å flytte fra Minnesota til San Francisco, havner følelsene hennes - Glede, Frykt, Sinne, Avsky og Sorg - i konflikt om hva de bør gjøre for at hun skal tilvenne seg ny by, hus og skole.

Rolleliste (stemmegivere) 
 Amy Poehler som Glede
 Bill Hader som Frykt
 Lewis Black som Sinne
 Mindy Kaling som Avsky
 Phyllis Smith som Sorg
 Richard Kind som Bing Bong
 Kaitlyn Dias som Riley
 Diane Lane som Rileys mor
 Kyle MacLachlan som Rileys far
 Paula Poundstone som Forgetter Paula
 Bobby Moynihan som Forgetter Bobby
 John Ratzenberger som Fritz
 Rashida Jones som Cool Girl's emotions
 Dave Goelz som Subconscious Guard Frank
 Frank Oz som Subconscious Guard Dave

Norske stemmer 
 Line Verndal som Glede
 Jan Martin Johnsen som Frykt
 Dennis Storhøi som Sinne
 Anette Laurenborg Waaler som Avsky
 Suzanne Paalgard som Sorg
 Johannes Joner som Bing Bong
 Josephine Østergaard som Riley
 Heidi Gjermundsen Broch som Rileys mor
 Nicolai Cleve Broch som Rileys far

Eksterne lenker 
 
 

Filmer fra 2015
Animasjonsfilmer fra USA
Eventyrfilmer fra USA
Familiefilmer fra USA
Barnefilmer fra USA
Fantasyfilmer fra USA
Dramakomedier fra USA
Oscar-vinnere (animasjonsfilm)
Pixar-filmer
Engelskspråklige filmer
Cinnamon

Cinnamon er et fritt og åpent skrivebordsmiljø som opprinnelig ble utviklet av og for linuxdistribusjonen Linux Mint. Programmet ble lansert i 2011 som et grafisk skall og en fork av GNOME Shell. I versjon 2.0 (lansert 10. oktober 2013) var det blitt et komplett skrivebordsmiljø.
 
Det kjører i dag på vindussystemet X, mens støtte for Wayland er ventet å komme i versjon 5.6. Cinnamon er utviklet med widgetverktøyet GTK+ versjon 3. Versjon 1.4 debuterte sammen med versjon 13 av Linux Mint.

Etterhvert har skrivebordsmiljøet blitt tilgjengelig for flere andre distribusjoner, deriblant Debian, Pardus, Ubuntu-derivatet Cubuntu, Fedora, Gentoo, Sabayon, openSUSE, Cr OS Linux,  Arch Linux, Manjaro Linux, Mageia og FreeBSD.

Referanser

Eksterne lenker 
 

Skrivebordsmiljø
Fri programvare
Dvergsøya

Dvergsøya er ei øy i Kristiansandsfjorden utenfor Kristiansand. Øya brukes som friluftsområde, og er tilrettelagt med brygger og toaletter.  For å komme til Dvergsøya er man avhengig av båt. Det går egen badebåt til Dvergsøya i sommermånedene.

Historie  
Dvergsøya var en husmannsplass under gården Dvergsnes.  Maren het ei husmannskone fra Dvergsøya.  Hun ble arrestert den 20. april 1670 i forbindelse med forliset av et skip på vei til Jylland. Det var flere involverte i denne saken, alle kvinner. En av Marens “medsammensvorne” forklarte i retten hva som skulle ha skjedd. De hadde fløyet gjennom luften ned til skipet. Der hadde de møtt djevelen, forkledd som en prest. Det var Maren som sørget for at båten sank. Maren nektet for historien og ble derfor dømt til pinlig forhør. Under tortur bekreftet hun historien og ble den siste heksa i Norge som ble brent på bål.  Det skjedde den 9. september 1670.

To velstående menn fra Kristiansand bygde landsted på øya, Jebsen og Vogt.  Jebsens villa ble åsted for en beryktet forbrytelse.  Natt til første påskedag 1933 brøt tre menn seg inn i Jebsens villa og satte fyr på villaen etterpå for å skjule spor. Den ene av tyvene og brannstifterne prøvde etter innbruddet å bryte med de to andre.  Som straff drepte de ham ved å drukne ham i et vaskevannsfat og dumpe ham i Kristiansandsfjorden.  På tomta til Jebsens villa finnes i dag bare ruiner.

Under andre verdenskrig bygget tyske soldater luftvernsstillinger på den sørvestlige delen av Dvergsøya.  Fundamentene er godt bevarte i dag.

Kronprinsfamilien 
Vogt solgte villaen, den har blant annet vært benyttet til gjestgiveri. Kronprinsfamilien har siden 2009 leid Vogts villa som feriested av Kristiansand kommune.  Hovedhuset er tegnet av arkitekt Arnstein Arneberg, som også tegnet Skaugum.  Byutviklingsstyret i Kristiansand vedtok i 2010 etter lengre tids debatt og protester å sette opp et over 200 meter langt gjerde for å sperre allmennheten ute fra området på øya hvor kronprinsparet har leid Vogts villa.

Se også 
Badeplasser i Kristiansand''

Referanser  

Kristiansands historie
Severdigheter i Kristiansand
Øyer i Kristiansand
Finnmarksfradraget

Finnmarksfradraget er et særskilt inntektsfradrag i norsk alminnelig inntekt for skattytere som er skattemessig bosatt i Finnmark og Nord-Troms. I Nord-Troms er det de syv kommunene Karlsøy, Kvænangen, Kåfjord, Lyngen, Nordreisa, Skjervøy og Storfjord som er dekket. Alle disse ligger øst for Tromsø. For inntektsåret 2015 var fradraget på 15 500 norske kroner.

Referanser

Norske inntektsfradrag
Troms og Finnmark